Sud (Ny-Caledonia)

Sud er en av tre provinser i Ny-Caledonia. Provinsen omfatter den sørlige delen av øya Grande Terre og Île des Pins. Hovedstaden er Nouméa. Arealet er 7012 km². Provinsen hadde i 2014 et innbyggertall på .Population, ménages et logement par commune, Institut de la Statistique et des Etudes Economique (ISEE).

Demografi
Tre av fire innbyggere i Ny-Caledonia bor i provinsen Sud. Hovedstadsområdet Stor-Nouméa er særlig folkerikt, med to tredeler av landets befolkning.«Recensement de la population en Nouvelle-Calédonie en 2009», Insee. Lest 22. juli 2014. Europeere utgjør den største gruppen i provinsen, med en andel av befolkningen på 35,9 %. Kanakene, den opprinnelige befolkningen, utgjør 26,7 %. Provinsen har tiltrukket seg innvandrere fra andre andre land og områder i Stillehavet. 11,4 % av befolkningen i Sud stammer fra Wallis- og Futunaøyene.

Politikk og administrasjon
Provinsen har en folkevalgt forsamling på 40 medlemmer. Forsamlingen velger en president som står i spissen for provinsregjeringen. Provinsforsamlingen sender 32 representanter til Ny-Caledonias kongress.«L'organisation provinciale», Province Sud. Lest 22. juli 2014. 

Kommuner
Det er 14 kommuner i provinsen:Chiffres clés des communes, Insee. Lest 22. juli 2014. Arkivert fra originalen av Wayback Machine hos Internet Archive.«Les communes de la province Sud», Province Sud. Lest 22. juli 2014. 

Bouloupari
Bourail
Dumbéa
Farino
Île-des-Pins 
La Foa
Moindou
Le Mont-Dore
Nouméa
Païta
Poya (delt mellom provinsene Nord og Sør)
Sarraméa
Thio
Yaté

Referanser


Eksterne lenker
  (fransk)

Kategori:Ny-Caledonia